C 264/10
MT
Il-Ġurnal Uffiċjali tal-Unjoni Ewropea
27.7.2023
Pass 2.a.
L-iżvilupp ta’ metodoloġija komprensiva biex jiġi vvalutat l-impatt tat-tibdil fil-klima Eżempju ta’ każ 2: l-adattament għall-impatti tal-mewġiet tas-sħana fi klima li qed tinbidel f’Botkyrka, l-Iżvezja Il-mewġiet tas-sħana fl-Iżvezja żdiedu f’dawn l-aħħar deċennji, u dan qed iwassal għal żieda fil-mortalità.
Fl-2010, il-muniċipalità ta’ Botkyrka esperjenzat temperaturi għoljin fit-tul, li wasslu għal problemi għall-anzjani fid-djar talanzjani u tal-kura.
Saru sforzi estensivi, parzjalment fil-qafas ta’ proġett li sar fi ħdan il-programm Climatools, filmuniċipalità ta’ Botkyrka biex jitnaqqas ir-riskju għas-saħħa tal-mewġiet tas-sħana.
Il-persunal fid-djar tal-anzjani, talirtirar u tal-kura ġie mħarreġ dwar ir-riskji ta’ mewġiet tas-sħana u dwar x’għandu jsir f’każ ta’ twissijiet dwar mewġiet tas-sħana.
Jekk ikun meħtieġ, jista’ jissejjaħ persunal addizzjonali sabiex jiġi żgurat appoġġ ulterjuri ħalli jiġi żgurat li tingħata l-kura xierqa.
Għalhekk, matul il-mewġa tas-sħana tal-2018, il-muniċipalità kienet imħejjija u mgħammra ferm aħjar milli fis-snin preċedenti.
Botkyrka qiegħda tappoġġa wkoll azzjonijiet li għandhom l-għan li jtejbu l-kumdità termali ta’ ġewwa u li joħolqu “żoni friski” f’diversi żoni fil-belt.
Il-metodoloġija tal-valutazzjoni hija l-pedament għal stima xierqa tar-riskji u l-vulnerabbiltajiet.
Din tiżgura wkoll li l-valutazzjoni tkun tista’ terġa’ titwettaq relattivament malajr fil-futur, mingħajr ma tiġi żviluppata metodoloġija ġdida kull darba.
L-elementi li ġejjin ta’ metodoloġija soda huma rrakkomandati sabiex tiġi pprovduta valutazzjoni kredibbli tar-riskji u l-vulnerabbiltajiet klimatiċi: — Il-valutazzjoni għandha tibni fuq l-aħħar xjenza u għarfien, sabiex jiġu ggarantiti l-akkuratezza u r-rilevanza bilpreviżjonijiet attwali dwar l-impatti futuri tat-tibdil fil-klima.
L-informazzjoni dwar ix-xejriet tal-kundizzjonijiet klimatiċi attwali u l-aħħar projezzjonijiet dwar ix-xenarji klimatiċi futuri, inklużi l-avvenimenti li jibdew bil-mod u dawk estremi, għandha tkun parti mill-valutazzjoni.
L-informazzjoni disponibbli għat-theddidiet u l-opportunitajiet futuri ta’ pajjiżek tista’ tinġabar u tiġi analizzata abbażi ta’ firxa wiesgħa ta’ rapporti u valutazzjonijiet tal-vulnerabbiltà mwettqa mill-Bord Intergovernattiv dwar it-Tibdil fil-Klima, mill-Aġenzija Ewropea għall-Ambjent, miċ-Ċentru Konġunt tar-Riċerka jew permezz tal-programm ta’ riċerka ta’ Orizzont Ewropa 2020. — Il-valutazzjoni għandha tkun ibbażata fuq ir-riżultati tal-ittestjar tal-istress, b’enfasi partikolari fuq l-infrastrutturi u s-sistemi li jipprovdu servizzi kritiċi.
It-testijiet tal-istress klimatiku jidentifikaw r-riskji potenzjali f’settur jew f’sistema partikolari (bħas-saħħa pubblika, is-sikurezza u s-sigurtà tal-ilma, jew is-sikurezza u s-sigurtà tal-ikel) minħabba perikli relatati mal-klima, bħall-għargħar, is-sħana, in-nixfa, il-maltempati, eċċ.
L-ewwel pass ta’ test tal-istress huwa li jiġu identifikati l-perikli potenzjali relatati mal-klima f’żona partikolari.
It-tieni pass jinvolvi l-esplorazzjoni talvulnerabbiltajiet ġenerali ta’ ċerta żona jew settur għall-periklu klimatiku, li jistgħu jiġu kkomplementati b’valutazzjoni fil-fond tal-vulnerabbiltà.
Għandhom jiġu kkunsidrati wkoll testijiet tal-istress u valutazzjonijiet tal-vulnerabbiltajiet oħrajn imwettqa għal sett usa’ ta’ riskji ta’ diżastri mhux relatati mal-klima (8).
Ir-riżultati tat-test tal-istress jistgħu jintużaw għall-istrateġija ta’ adattament għat-tibdil fil-klima.
L-użu ta’ “djalogi dwar ir-riskju” fin-Netherlands huwa eżempju ta’ prattika tajba fil-qlib tar-riżultati f’azzjoni.
Aktar informazzjoni dwar l-ittestjar tal-istress u d-djalogi tarriskju tinstab fl-Anness II. — Il-valutazzjoni għandha titwettaq fuq livell ta’ linja bażi, li għandu jiġi aġġornat b’kull aġġornament talvalutazzjoni.
Il-livell ta’ linja bażi hawnhekk jirreferi għal punt ta’ referenza relatat mal-istat tal-klima u l-vulnerabbiltà speċifika għas-sit f’żona.
Il-linji bażi mfassla bir-reqqa huma essenzjali biex jitkejjel dak li nkiseb permezz talimplimentazzjoni fi stadju aktar tard u jtejbu l-proċess ta’ monitoraġġ u evalwazzjoni.
(8) B’referenza għall-valutazzjonijiet tar-riskju, ix-xenarji u l-għanijiet tar-reżiljenza għad-diżastri żviluppati skont il-Mekkaniżmu talUnjoni għall-Protezzjoni Ċivili.